Ойошмалар волонтёрлыҡ ( етем балаларға , өлкән йәштәгеләргә хәйриә акциялары һ.б. ) , киң мәҙәни һәм ял ( “ Йәшлек-шоу ” , “ Беҙ бергә ” , “ Шаян уйын ” фестивалдәре , концерттар , дискотекалар һ.б. ) , милли-мәҙәни ( “ Червона калина ” украин фестиваль-конкурсы , Сыуаш йәштәре союзы ағзаларының Сыуашстанға “ Дуҫлыҡ күпере ” экспедицияһы , тарих , туған тел һәм әҙәбиәт буйынса йәкшәмбе дәрестәре һ.б. ) , фәнни ( йәштәр мөхитендә асоциаль күренештәрҙе иҫкәртеү буйынса конференциялар ) һәм белем биреү ( журналистика дәрестәре ) , патриотик ( хәрби уйындар , ярыштар , Бөйөк Ватан һуғышында хәбәрһеҙ юғалғандарҙы эҙләү һ.б. ) , пропагандистик ( сәләмәт йәшәү рәүешенә , алкоголизм һәм наркомания проблемаларына арналған акциялар ) , спортҡа ( күнекмәләр , ярыштар һ.б. ) , тәбиғәтте һаҡлауға ( “ Үҙ ағасыңды ултырт ” , “ Быяла марафон ” , “ Пластикка һөжүм ” , “ Миллион ал рауза ” , “ Таҙа пляж ” акциялары һ.б. ) арналған , соц.-сәйәси ( ултырыштар , митингылар , “ Политсовет ” интеллектуаль уйындары , “ Һайлау ” тренингылары ) саралар үткәрә .